

REPUBLIKA HRVATSKA

DUBROVAČKO – NERETVANSKA ŽUPANIJA

OPĆINA TRPANJ

OPĆINSKI NAČELNIK

KLASA:022-05/21-01/01

URBROJ:2117/07-05/03-21-2

Trpanj, 06. kolovoza 2021.

 **UPUTE ZA PRIJAVITELJE**

uz Javni poziv za predlaganje financiranja programa/projekata od interesa za opće dobro koje

 provode udruge za opće dobro na području Općine Trpanj za 2021.godinu

**I Upute**

Sukladno Pravilniku o financiranju javnih potreba Općine Trpanj (Službeni glasnik broj 10/19) i Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/15), raspisan je Javni natječaj za financiranje programa / projekata od interesa za opće dobro koje provode udruge na području Općine Trpanj za 2021. godinu koji je objavljen na web stranici Općine Trpanj ([www.trpanj.hr](http://www.trpanj.hr)) te na oglasnoj ploči Općine Trpanj.

Financiranje programa/projekata pokriva aktivnosti provedene tijekom 2021. godine.

**II Prihvatljivi korisnici**

U svezi ispunjavanja obrasca prijavnice-zahtjeva za sufinanciranje programa/projekata namijenjenih zadovoljavanju javnih potreba u područjima kulture ili udruga civilnog društva, daju se sljedeće upute:

Na ovaj poziv mogu se javiti udruge koje svoj rad temelje na potrebama šire lokalne zajednice prema načelima djelovanja za opće dobro, te koje ispunjavaju sljedeće kriterije:

* + prijavu projekta na javni natječaj može podnijeti udruga koja ima sjedište u Općini Trpanj, a iznimno na javni natjčaj se mogu prijaviti i udruge koje nemaju sjedište na području Općine Trpanj ali uspješno djeluju na području Općine Trpanj,
	+ pridonose očuvanju tradicijske kulture Općine Trpanj i razvoju kulturno-umjetničkog amaterizma,
	+ pridonose poticanju glazbenog stvaralaštva i scenskih umjetnosti,
	+ pridonose poticanju likovne umjetnosti,
	+ pridonose poticanju književne i nakladničke djelatnosti te razvoju sportske svijesti.

**III Prednosti koje će se uzeti u obzir:**

Prednost pri odabiru imat će programi i projekti koji:

* imaju višegodišnje iskustvo provedbe programa/projekata u područjima za koja su registrirani,
* neposredno rade s korisnicima te ih uključuju u razvoj i praćenje programa/ projekata,
* se provode u suradnji s drugim udrugama, institucijama i ostalim partnerima, organizacijama.

**IV Programi/projekti koji se neće financirati:**

Neće se financirati:

* nepotpuni i nepravodobno dostavljene prijave na natječaj,
* projekti udruga koje nisu izvršile svoje obveze iz ranije odobrenih projekata/ programa,
* projekti koje se isključivo temelje na investicijskim ulaganjima, izgradnji i adaptaciji prostora ili kupnji opreme,
* projekti velikih razmjera za koje su potrebna znatna financijska sredstva i programi/projekti kojima je jedina svrha korist članova strukovne udruge.

Sredstvima po ovom natječaju mogu se financirati samo stvarni i prihvatljivi troškovi nastali provođenjem programa/projekata u vremenskom razdoblju određenom ovim natječajem.

**V Potpune i uredne prijave**

Prijava se smatra potpunom ukoliko sadrži sve prijavne obrasce i obvezne priloge određene

Javnim pozivom, a to su :

* obrazac A (podaci o udruzi),
* obrazac B (opis programa/projekta),
* obrazac C (proračun programa / projekta),
* obrazac izjave o nepostojanju dvostrukog financiranja,
* obrazac izjave o nekažnjavanju,
* potvrdu o predanom Izvještaju o utrošku sredstva iz Proračuna Općine Trpanj za 2019.i 202. godinu Jedinstvenom upravnom odjelu Općine Trpanj (odnosi se samo na udruge koje su koristile sredstva Proračuna u 2019. i 2020. godini).

Prijave se dostavljaju isključivo na propisanim obrascima u izvorniku, ispisano na računalu, potpisane od strane ovlaštene osobe za zastupanje i ovjerene pečatom. Obrasci su zajedno s Uputama za prijavitelje, dostupni na mrežnim stranicama Općine Trpanj, [www.trpanj.hr.](http://www.trpanj.hr.)

Prijava se podnosi preporučeno poštom ili osobno u zatvorenoj omotnici na sljedeću adresu:

**OPĆINA TRPANJ, Kralja Tomislava 41, Trpanj**

s naznakom:

„NE OTVARAJ“- prijava na Javni poziv za financiranje programa / projekata“

**NAPOMENA:**

**Sve prijave dostavljene izvan roka neće neće se trazmatrati i bit će vraćene pošiljatelju neotvorene. Prijave koje nisu dostavljene na propisan način ili koje ne sadrže svu dokumentaciju koja je propisana javnim pozivom neće biti razmatrane.** .

**Rok za dostavu prijave na javni natječaj je do 05. rujna 2021. godine.**

**VI Dodatna pitanja**

Sva pitanja vezana uz ovaj javni natječaj mogu se postaviti isključivo elektroničkim putem, slanjem upita na adresu elektronske pošte: opcina.trpanj@du.t-com.hr ili nikola@trpanj.hr